แรงขายทำกำไรกด SET ปิดเย็นลดช่วงบวกเหลือ 3 จุด มูลค่าซื้อขาย 6.1 หมื่นลบ.
แรงขายทำกำไรกด SET ปิดเย็นลดช่วงบวกเหลือ 3 จุด มูลค่าซื้อขาย 6.1 หมื่นลบ. โดยดัชนีปิดตลาดวันนี้ ที่ระดับ 1,620.53 จุด บวก 3.15 จุด หรือ 0.19% มูลค่าการซื้อขาย 6.1 หมื่นล้านบาท
24 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,620.53 จุด บวก 3.15 จุด หรือ 0.19% มูลค่าการซื้อขาย 6.1 หมื่นล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้แกว่งแคบ แต่ดัชนีฯยังยืนในแดนบวกได้ในทิศทางเดียวกับตลาดต่างประเทศ โดยตลาดหุ้นในภูมิภาคเอเชียส่วนใหญ่อยู่ในแดนบวก เช่นเดียวกับตลาดในยุโรปที่เทรดบ่ายนี้ก็บวกได้
ทั้งนี้ตลาดฯได้ตอบรับช่วงสั้นในประเด็นการเลือกตั้ง ซึ่งได้มีการเก็งไว้ก่อนหน้านี้แล้ว ทำให้มีแรง Take Profit บ้างในหุ้นบางตัว อีกทั้งเมื่อคณะกรรมการนโยบายพลังงานแห่งชาติ (กพช.) เห็นชอบแผนพัฒนากำลังผลิตไฟฟ้า (PDP) ของประเทศไทย ฉบับใหม่ปี 2561-2580 ก็ทำให้เกิด Sell on fact ออกมาด้วย
อย่างไรก็ดี ให้จับตาเรื่องการปิดหน่วยงานรัฐฯของสหรัฐฯว่าจะกลับมาเปิดได้เมื่อไร หลังจากที่ปิดมา 1 เดือนแล้วซึ่งจะส่งผลกระทบต่อ GDP ของสหรัฐฯด้วย และให้ติดตามการเจรจาการค้าระหว่างสหรัฐฯ และจีน ในช่วงปลายเดือนนี้ด้วย
ส่วนบ้านเราให้ติดตามการพูดคุยกันเกี่ยวกับโครงการรถไฟเชื่อม 3 สนามบิน ซึ่งจะเจรจากับผู้ผ่านการประเมินข้อเสนอ และให้ติดตามการทยอยประกาศผลประกอบการของบริษัทจดทะเบียนในกลุ่ม Real Sector ต่อไป
สำหรับแนวโน้มการลงทุนในวันพรุ่งนี้ (25 ม.ค.) คาดว่าตลาดฯคงจะแกว่ง Sideway ในกรอบแคบ แต่หากดัชนีฯยังยืนเหนือระดับ 1,600 จุด ก็ไม่น่าเป็นห่วง พร้อมให้แนวรับ 1,605 จุด ส่วนแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL มูลค่าการซื้อขาย 5,593,004.65 ล้านบาท ปิดที่ 77 บาท เพิ่มขึ้น 1.50 บาท
PTT มูลค่าการซื้อขาย 3,248,717.68 ล้านบาท ปิดที่ 49 บาท ลดลง 0.50 บาท
AOT มูลค่าการซื้อขาย 2,539,429.02 ล้านบาท ปิดที่ 68.25 บาท ลดลง 1 บาท
PTTGC มูลค่าการซื้อขาย 2,507,293.38 ล้านบาท ปิดที่ 69 บาท ลดลง 1.50 บาท
KBANK มูลค่าการซื้อขาย 2,378,521.35 ล้านบาท ปิดที่ 192.50 บาท เพิ่มขึ้น 2 บาท
ตลาดหุ้นเอเชีย
